CELEX: 32014R0700
Language: et
Date: 2014-06-24 00:00:00
Title: Komisjoni rakendusmäärus (EL) nr 700/2014, 24. juuni 2014 , millega muudetakse rakendusmäärust (EL) nr 686/2012 seoses referentliikmesriigiga toimeaine dimetomorfi jaoks  EMPs kohaldatav tekst

25.6.2014   
            
            
               ET
            
            
               Euroopa Liidu Teataja
            
            
               L 184/8
            
         KOMISJONI RAKENDUSMÄÄRUS (EL) nr 700/2014,
   24. juuni 2014,
   millega muudetakse rakendusmäärust (EL) nr 686/2012 seoses referentliikmesriigiga toimeaine dimetomorfi jaoks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 19,
   ning arvestades järgmist:
   
               (1)
            
            
               Komisjoni rakendusmäärusega (EL) nr 686/2012 (2) jaotatakse liikmesriikide vahel pikendamismenetluse eesmärgil hindamiseks toimeained, määrates igale toimeainele referendi ja kaasreferendi nende toimeainete puhul, mille heakskiitmine aegub 31. detsembril 2018. Taotleja taotlusel ja kokkuleppel asjaomaste liikmesriikidega peetakse vajalikuks muuta referentliikmesriiki dimetomorfi puhul, pidades seejuures kinni vastutuse ja tööülesannete jaotumise võrdsusest liikmesriikide vahel. Dimetomorfi hindamine pikendamismenetluse eesmärgil määratakse nüüdsest Madalmaadele.
            
         
               (2)
            
            
               Seepärast tuleks rakendusmäärust (EL) nr 686/2012 vastavalt muuta.
            
         
               (3)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 686/2012 lisas asendatakse dimetomorfi käsitlev kanne järgmisega:
   
      
                  „Dimetomorf
               
               
                  NL
               
               
                  DE”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  Komisjoni rakendusmäärus (EL) nr 686/2012, 26. juuli 2012, millega jaotatakse liikmesriikide vahel pikendamismenetluse eesmärgil hindamiseks toimeained, mille heakskiitmine aegub hiljemalt 31. detsembril 2018 (ELT L 200, 27.7.2012, lk 5).